Rating “One Dollar Lawyer” Cecah Dua Digit Selepas 1 Minggu Tayangan
Hanya seminggu selepas tayangannya, rating penonton untuk drama baharu SBS One Dollar Lawyer telah melonjak ke dua digit! Drama terbaru lakonan Namgoong Min dan Kim Ji Eun itu telah mencapai rating tertinggi setakat ini pada episod ketiga tayangannya. Menurut Nielsen Korea (via Soompi), One Dollar Lawyer telah merekodkan purata rating 12.9 peratus, sekaligus mencipta rekod peribadi drama tersebut. Sementara itu, drama baharu MBC The Golden Spoon, yang disiarkan dalam slot masa yang sama dengan One Dollar Lawyer, jatuh ke tahap sebanyak 5.5 peratus untuk episod ketiganya. Drama ini boleh strim di Disney+ Hotstar  Akhir sekali, drama tvN Blind merudum ke tahap terendah apabila episod kelima hanya mencatatkan rating 1.8 peratus.